વેરાવળ અને ગીરગઢડા પંથકમાં છેલ્‍લા બે દિવસ દરમ્‍યાન એલસીબી બ્રાંચે ધામા નાંખી દરીયાઇ અને વાહન મારફતે દારૂ ઘુસાડી હેરફેર કરી રહયાની પ્રવૃતિઓ પર ઘોસ બોલાવી દારૂ ઝડપી પાડવાના ચાર કેસો નોંધેલ છે. આ કાર્યવાહીમાં રૂ.1.50 લાખના વિદેશી દારૂ-બીયરના જથ્‍થા તથા રૂ.3 લાખના મુદામાલ સાથે ચાર બુટલેગરોને ઝડપી પાડી વઘુ તપાસ હાથ ઘરેલ છે. વેરાવળ નજીકના ચોરવાડ ગામે સ્‍ટેટ મોનીટરીગ સેલના સ્‍ટાફે બે દિવસ પહેલા સ્‍થાનીક પોલીસને અંધારામાં રાખી દરોડો પાડી વિદેશી દારૂના જથ્‍થાની કાર્યવાહીના પગલે જિલ્લા પોલીસ તંત્ર દોડતુ થયા હોવાનું સુત્રોમાં ચર્ચાય છે.